cyanic-selkie/wikianc huggingface dataset:
Liste over stortingsrepresentanter 1922–1924
Liste over alle stortingsrepresentanter i perioden 1922 til 1924. Listen omfatter alle som ble valgt fast til Stortinget.
Det var totalt 150 representanter, fordelt med 42 til Høyre, 37 til Venstre, 29 til Det norske Arbeiderparti, 17 til Bondepartiet, 15 til Det Frisinnede Venstre, 8 til Norges Socialdemokratiske Arbeiderparti og 2 til Arbeiderdemokratene.
Eksterne lenker
"(En del av) De data som er benyttet i denne publikasjonen er hentet	fra Norsk samfunnsvitenskapelig datatjenestes Politikerarkiv. NSD	er ikke ansvarlig for hverken analysen av dataene, eller for de	tolkninger som her er gjort."
Ane Hoel
Ane Hoel (født 15. januar 1945 i Ringsaker i Hedmark) er en norsk skuespiller og litteraturviter.
Hoel ble utdannet ved Statens Teaterskole og engasjert ved Nationaltheatret i 1969. Fram til 1974 spilte hun en rekke store roller i stykker som Samfundets støtter, Kongs-Emnerne og Kjærlighetens komedie. I 1979 var hun tilbake på teatret. I 1984 spilte hun sin siste rolle på Nationaltheatret i seriemonologen Samtaler. For teatret har hun også laget Alf Prøysen-programmet Æille er vi like, som hun blant annet gjestet Hålogaland Teater med i 1985.
Ane Hoel har deltatt i flere spillefilmer og NRK-produksjoner i fjernsyn og radio, blant annet som moren til Anne Cath. Vestly-figuren Guro i TV-serien Guro i 1980.
På 1990-tallet utdannet hun seg til litteraturviter ved Universitetet i Tromsø. Hun tok med cand.philol.-grad med oppgaven Flukten fra fornedrelsen : en nærlesning av Alf Prøysens roman Trost i taklampa i 1994.
I 1995 samarbeidet hun med visekunstneren Jørn Simen Øverli om en ny sceneversjon av Prøysens Trost i taklampa for Hedmark Teater. I den forbindelse utga hun boka Pass deg for dom som slår og tru itte dom som klappe, basert på sin egen universitetsoppgave.
Lille kylling
Lille kylling (originaltittel: Chicken Little) er en amerikansk animert science fiction-komedie og fantasyfilm for barn fra 2005 produsert av Disney-konsernet. Filmen handler om en kylling som desperat forsøker å advare de andre dyrene om at himmelen er i ferd med å falle ned. Han skaper kaos og blir senere misstrodd, men det ingen vet er at en invasjon fra verdensrommet er under emning.
Den er den 45. filmen i rekken av Disneys klassikere.
Popularitet og økonomi
Lille kylling innbrakte $314,4 millioner på verdensbasis, hvorav $135,4 millioner i USA, noe som plasserte den på 14. plass over de mest innbringende filmene i USA i 2005.
Produksjonskostnadene var på $150 millioner.
Anmelderne
Den ble ikke så godt mottatt av anmelderne, noe som gjenspeiles i at den har fått 37 % på Rotten Tomatoes.
De norske anmelderne gav den blandet mottakelse.
Erik av Pommern
Erik av Pommern (slavisk: Bogislav Vratislavsson) (født 1382 i Rügenwalde, den gang Tyskland, død 24. september 1459 samme sted) var konge av Norge (som Erik 3.) 1389–1442, konge av Danmark (som Erik 7.) 1396–1440, konge av Sverige (som Erik 13.) 1396–1439 (ikke sammenhengende) og hertug av Slesvig 1412–42.
Bakgrunn
Erik var sønn av hertug Vratislav VII av Pommern av det slaviske Huset Grip og hans hustru Maria av Mecklenburg. Maria var datter av dronning Margretes søster Ingeborg. De var døtre av den danske kongen Valdemar Atterdag.
Konge
Allerede fra februar 1389 var de nordiske rikene samlet under én regent, dronning Margrete. I forbindelse med at Erik ble salvet og kronet som dansk og svensk konge i Kalmar 17. juni 1397, ble det utstedt et papirdokument (Unionsbrevet fra Kalmar) som dels er forstått som utkast til en unionstraktat, dels som utkast til en håndfestning som skulle utstedes i seks eksemplarer på pergament og med hengende segl, tre eksemplarer fra kongen til hvert av de nordiske riksrådene, og tre motbrev fra deres side. Det er ikke belegg for at dette noen gang skjedde.
Selv om Erik formelt var konge i alle tre riker fra 1396, var det i stor grad Margrete som hadde den faktiske styringen av rikene frem til sin død i 1412.
Ekteskap
Margrete brukte mange år på å finne en passende ektefelle til Erik, og forhandlingene med kongehuset i England om giftermål med Henrik den IVs datter Filippa startet i 1400. I oktober 1406 ankom den 12 år gamle bruden til Lund i Danmark (nå i Sverige) med store mengder kostbart utstyr og en stor eskorte.
Ved hjemkomsten beskrev gjestene Erik som «livlig, sterk og kjekk av vesen» og at han mottok gjestene med «middelmådig belevenhet».
Det kom ikke barn i ekteskapet, så Erik utpekte sin fetter, som også het Bugislav, til tronarving. Bugislav 9., hertug av Pommern-Wolgast, fikk tildelt Nyborg slott, samt gårdene Hindsgavl og Hagenskov på Fyn, men riksrådet utnevnte i stedet Christoffer av Bayern til tronarving. En annen fetter av Erik var keiser Sigismund.
Etter Margretes død
I 1405 la Erik ut på en større reise til Norge, med beskjed om å ikke bli for hissig eller ivrig. Han fikk også beskjed om å ikke gi nordmennene noe fordi han syntes det var hyggelig, men skjenke godt øl og knytte vennskap. Eirik som politisk mål å bygge et Østersjø-imperium.
Først da Margrete døde i 1412, overtok Erik den reelle styringen og fortsatte de reformene som Valdemar Atterdag og Margrete hadde påbegynt. Han innehadde imidlertid ikke Margretes diplomatiske evner.
Kort etter Margretes død innkalte Erik til det første danehoff på lang tid. Dets oppgave var å benytte dansk rett til å dømme i saken mellom den danske kongen og den holstenske greveslekten om det slesvigske lenet. Erik påsto overfor danehoffet at Slesvig var hjemfalt til kronen som forbrudt len ettersom Gerhard VI og hans barns formyndere hadde brutt lenseden til kongen ved å føre våpen mot ham. Danehoffet dømte til Eriks fordel under henvisning til Sjællandske lovs bestemmelser om at den som førte avindskjold mot riket, har forbrudt sin eiendom.
Han innførte en moderne sentralstyring ved å tilsette egne fogder i Norge og Sverige som var direkte underlagt ham.
Som unionskonge forsøkte Erik å hindre hansaens og den tyske ordens voksende økonomiske og militære hegemoni i Østersjøen. Kongen begynte å anlegge flere borger langs grensen. I 1416 brøt krigen ut, og Erik erobret Femern, men den ble snart tatt tilbake av de holstenske grever. Han mistet også Tønder. Krigen fortsatte fram til 1422, da Erik bare hadde Flensburg igjen.
I 1419 fikk Erik pavens tillatelse til å opprette et dansk universitet, men det ble ingenting av. Samme år inngikk han en allianse med Polen i den hensikt å dele Den tyske ordens eiendommer, og å få i stand et ekteskap mellom den polske kongens eneste datter og hertug Bugislav som Erik så som sin etterfølger på de nordiske tronene. I august 1423 overlot han styret til dronning Philippa, mens han selv reiste sørover i anledning en ny allianse rettet mot Brandenburg. Deltakere var kong Erik selv, keiseren, Den tyske orden og fem pommerske hertuger. Den senere pave Pius 2. beskrev kongen som velbygd med rødgult hår og lang smal hals: «Alene, uten hjelp og uten å berøre stigbøylene sprang han til hest, og han dro alle kvinner, særlig keiserinnen, til seg med elskovs lengsel.» I Budapest traff han keiseren av Konstantinopel, han som i 1402 hadde sendt dronning Margrete et kostbart relikvie, stykke av Kristi kjortel i gave, og fremdeles søkte støtte mot osmanernes fremrykning. I Venezia fikk kong Erik en overdådig mottakelse av dogen og ble innlosjert i Fondaci dei Turco. Som pilegrim gjorde han et godt inntrykk og sørget for å ikke spise kjøtt, sove uten seng og gå med botsdrakt. Vel fremme fikk han ridderslag som fransiskanernes gardein i det hellige land pleide å tildele reisende av rang; ellers er lite kjent om oppholdet. Eriks venezianske skipsfører Gian Giustiniani skal ha blitt opptatt i kongens egen ridderorden, og tolken Gian Franchi ble Erik slått til ridder, og siden slottshøvedsmann i Sverige. På vei hjemover besøkte de johannitterordenen på Rhodos. Ridderne måtte låne ham to tusen dukater som ordensbrødrene i Danmark fikk problemer med å få tilbakebetalt. I Ragusa ba kong Erik om nok et stort lån. Først i mai 1425 var kongen tilbake i Danmark.
Eriks fall
I 1432 valgte domkapitlet i Uppsala en ny erkebiskop uten å ta hensyn til Erik som stod på kongens gamle rettigheter. Baselkonsilet (1431-49) støttet naturligvis domkapitlet og kirkens frie valgrett, og saken bidro til kong Eriks fall. I 1439 ble han avsatt. Da hadde han i flere år bare hatt reell makt over Gotland.
Etter å ha blitt tvunget til å underskrive en håndfestning som reduserte hans handlefrihet sterkt, ble kongen rasende og trakk seg tilbake til Gotland, hvor han livnærte seg av kapervirksomhet.
Dronning Filippa hadde vært svært populær blant Københavns befolkning, og de tok det ille opp at kong Erik holdt hennes hoffdame Cæcilie som sin frille. Trolig talte ridderen Oluf Axelsen Thott på manges vegne da han stanset Cæcilia en dag han traff henne på Højbro på vei til slottet, og spurte henne om hun ville ta med en beskjed til kongen. Da hun svarte ja, smekket Axelsen henne over baken og bad henne med grove ord fortelle kongen at hun skulle drive ham ut av Danmark. Det ble sagt at Erik tok seg så nær av episoden at han dro til Kalundborg og derfra med rikets kostbareste skatter til Gotland, der han siden holdt seg. Cæcilia fulgte Erik til Gotland og Pommern, der hun et sted står omtalt som hans kone.
I sin rasende avskjedserklæring frala kong Erik seg ansvaret for hele sin feilslåtte politikk og for uroen i rikene. Alt dette fikk verdslige og geistlige skylden for: «Det er eders utroskap, overdådighet og umilde gjerrighet, så at I for gods og gull verken sparer Gud eller den hellige kirke, verken eders rette herre eller kronen, verken riddere eller svenner, fruer eller jomfruer, borgere, bønder eller innbyggere.»
Da svenskekongen Karl Knutsson angrep Gotland i 1449, ble Erik fordrevet og returnerte til Pommern, hvor han døde i 1459.
Eksterne lenker
Margrete (med Margrete til 1412) (1389–1442)  Christoffer av Bayern (med Margrete til 1412) (1396–1440) første gang (med Margrete til 1412) (1396–1434)  Interregnum
Mark Evans Austad
Mark Evans Austad (født 1. april 1917 i Ogden i Utah i USA, død 20. oktober 1988 i Paradise Valley i Arizona) var en amerikansk mediepersonlighet, politiker og diplomat.
Han var i mange år programleder i radio og fjernsyn med base i Washington, D.C.
Austad var konservativ republikaner. «Hans forestillinger om internasjonal politikk kunne virke enkle», mente Jahn Otto Johansen. Austad var med i innsetningskomiteene for presidentene Richard Nixon og Ronald Reagan. Fra 1975 til 1977 var han USAs ambassadør i Finland, oppnevnt av president Gerald Ford, og fra 1981 til 1984 ambassadør ved USAs ambassade i Oslo, utnevnt av Reagan. Austad følte seg urettmessig behandlet i den norske offentligheten, men forble en varm norgesvenn og bistod norske myndigheter i KV-Toshiba-saken. Austad var norsk-amerikansk mormoner. Foreldrene var Jacob Austad, født i Risør, og hustru Signa Anderson, som var født i Utah av foreldre fra Telemark. I sin ungdom var han mormonermisjonær i Trondheim, Tønsberg og Oslo. Han lærte da også å snakke norsk.
Han ble tildelt storkorset av St. Olavs Orden i 1984. Han ble også utnevnt til ridder av Finlands hvite roses orden og Finlands løves orden.
So What?
Sangen ble ifølge bandet skrevet etter et besøk på en lokal pub der de overhørte to personer som fortalte hverandre historier om hva de har opplevd. Igjen ifølge bandet ble sangen skrevet på fem minutter.
Sangen blir ofte spilt av Metallica og ble inkludert på bandets coveralbum Garage Inc..
Joachim Trier
Joachim Trier (født 1. mars 1974 i København) er en norsk filmregissør og manusforfatter.
Trier har mottatt flere norske og internasjonale priser for sine filmer. I 2021 hadde hans femte spillefilm, Verdens verste menneske, verdenspremiere da den deltok i hovedkonkurransen under Filmfestivalen i Cannes. Filmen fikk svært god mottagelse i Cannes, og både utenlandske og norske filmkritkere var svært begeistret etter visningen. Anmelderen i det toneangivende filmmagasinet Variety kalte den en «elegant, finkornet karakterstudie». Filmen har vunnet og blitt nominert til flere priser, blant annet ble den nominert til to priser foran Den 94. Oscar-utdelingen; beste originalmanus ved Trier og Eskil Vogt og beste beste internasjonale film. Trier har mottatt seks Amandapriser og fem Kanonpriser for regi og manus, og er en av de mestvinnende personene innen begge prisene. Han har også mottatt Filmkritikerprisen fire ganger og var den første norske mottaker av Nordisk råds filmpris.
Utdannelse
Joachim Trier er utdannet ved Den Europæiske Filmhøjskole i Ebeltoft og ved National Film and Television School i London.
Virke
Per 2021 har Trier regissert fem spillefilmer: Reprise (2006), Oslo 31. august (2011), Louder Than Bombs (2015), Thelma (2017) og Verdens verste menneske (2021). Trier har skrevet manuset til alle sine filmer sammen med Eskil Vogt. For de tre førstnevnte ble han belønnet med Filmkritikerprisen og med Amandaprisen for beste regi, og for Louder Than Bombs mottok han og Vogt prisen i kategorien for beste manus. Hans debutfilm Reprise mottok dessuten Amandaprisen i klassen for beste kinofilm og beste manuskript (2007), samt priser under filmfestivaler i Toronto, Karlovy Vary, Istanbul, Rotterdam og Rouen. Filmen ble også lansert i USA av Miramax, og var Norges Oscar kandidat for beste utenlandske film i 2006.
Spillefilmen ''Oslo 31. august'' vant priser under filmfestivaler i Stockholm, Istanbul og Transilvania og var utvalgt til Un Certain Regard under Filmfestivalen i Cannes i 2011, og nominert for César-prisen for beste utenlandske film i 2013. Louder Than Bombs var Triers første engelskspråklige spillefilm, med blant andre Gabriel Byrne, Isabelle Huppert og Jesse Eisenberg i rollene. Den deltok i hovedprogrammet under Filmfestivalen i Cannes i 2015 og ble nominert til Gullpalmen. Trier vant Nordisk råds filmpris for filmen i 2016, og ble med det første norske vinner av den prestisjetunge prisen. Den eksistensielle thrilleren Thelma ble nominert til Amandaprisen og til Nordisk råds filmpris. Trier ble også nominert til Amandaprisen i klassene for beste regi og beste manus for filmen, sistnevnte sammen med Eskil Vogt. Verdens verste menneske fra 2021 er Triers femte spillefilm, og utgjør sammen med Reprise og ''Oslo 31. august'' en tematisk trilogi der den norske hovedstaden har en hovedrolle. Verdens verste menneske vant fem priser under Amandaprisen 2022, blant annet beste norske kinofilm, folkets Amanda og beste filmmanus ved Trier og Vogt.
Trier har dessuten skapt flere kortfilmer, blant dem Pietá (1999), Still (2001) og Procter (2002). Han var medregissør på broren Emil Trier s dokumentarfilm Den andre Munch (2018), som fulgte Karl Ove Knausgård gjennom arbeidet med å kuratere en utstilling for Munchmuseet. Dokumentarfilmen hadde sin internasjonale premiere på Lincoln Center i New York.
Laila Carlsen
Laila Carlsen (født i 1969) er en norsk kunstmaler bosatt i San Francisco. Hun har vært elev av Odd Nerdrum og er blant annet innkjøpt til den amerikanske ambassadørboligen i Oslo.
Leo van Vliet
Leonardus Quirinus Machutus van Vliet (født 15. november 1955 i Honselersdijk, Nederland) var profesjonell syklist fra 1978 til 1986. Van Vliets største seier kom i 1983 utgaven av Gent–Wevelgem. Han vant også syvende etappe av Tour de France i 1979. Han jobber i dag som direktør for den nederlandske sykkelklassikeren Amstel Gold Race.
Texaco Cup
Texaco Cup var en britisk, irsk cupturnering som ble arrangert i årene 1971 til 1975 der de lagene som deltok i turneringen ikke var kvalifisert for spill i europeiske turneringer. I 1973 trak de irske lagene seg fra turneringen for å danne sin egen turnering. I 1975 trakk Texaco seg som sponsor for turneringen, og fra 1976 het turneringen Anglo-Scottish Cup. Finalen ble avgjort over to kamper, med unntak av 1974 der det bare ble spilt en kamp.
Resultat fra finalene i Texaco Cup
Resultater fra den irske turneringen
MBBS
MBBS (forkortelse for Mike's BBS) var et populært BBS-system i de nordiske landene i begynnelsen og midten på 1990-tallet. Det var utviklet av et team av Oslo-baserte entusiaster, anført av Mike Robertson. I likhet med mange BBS-systemer på den tida var det bare tilgjengelig for DOS-plattformen. Fordi én prosess bare kunne ta hånd om én node, var det nødvendig med multitasking slik som DESQview eller Microsoft Windows dersom man skulle drive en BBS med flere noder. MBBS var nødt til å benytte seg av den eneste tilgjengelige metoden for interprosesskommunikasjon under DOS, nemlig å lese og skrive til et sett med filer i en felles underkatalog. Fordi disse filene ble aksessert svært ofte, flyttet mange SysOper dem til en ramdisk.
MBBS' brukergrensesnitt var et kommandolinjegrensesnitt hvor kommandoer kunne «stackes». Dette innebærer at man istedenfor å skrive inn en kommando, få spørsmål om å oppgi noen parametre, for deretter å skrive inn en ny kommando, kunne skrive dem inn på én kommandolinje adskilt av mellomrom eller semikolon. Ett eksempel er, som i uforkortet form blir «marks, save message pointers, goodbye, yes». Dette brukergrensesnittet ble senere kopiert i Kim Heinos BBBS-system i den grad at de fleste gyldige MBBS kommando-strenger gjorde det samme i BBBS.
MBBS ble utgitt som uforkrøplet shareware av Gallagher & Robertson. Programmet er nå diskontinuert, og den siste versjonen, 10.4, ble utgitt i 1996.
Til sammen 89 norske BBS-er på den ukomplette BBS-listen for januar 1995 brukte MBBS.
Halvlederminne
Et halvlederminne,  også kalt halvlederdisk  eller SSD-disk (fra engelsk: solid state drive, SSD), er et lagringsmedium som benytter halvlederbasert fastminne (flashminne) som sekundærminne istedenfor mekanisk-magnetiske platelager til å lagre data. Siden den ikke har bevegelige deler, er søketiden kortere enn for en mekanisk harddisk og den tåler støt bedre. De er per i dag (2018) fortsatt dyrere per byte enn tradisjonelle platelagre, men prisen har falt gradvis de siste årene. En Samsung 500 GB 850 evo koster i 2016 rundt 1500 kr, sammenliknet med 830-modellen som kostet det dobbelte da den ble lansert. Grunnen til at prisen faller er at det brukes 3 celler slik at ting lagres 3-dimensjonalt, som gjør det mulig å produsere mindre SSD og få mer plass per tomme.
Dagens SSD bruker MLC NAND-based flash memory som ikke mister data ved strømbrudd.
Tidligere var SLC og i dag Triple Level Cell (TLC) førstnevnte er dyrere, mens sistnevnte er billigere fordi man får lagret mer plass.
Men levetiden blir i teorien dårligere og samme gjelder ytelsen. Forskjellen er 3 bits per celle mot MLC som kun har 2 bits. Samsung 840 evo har i tillegg (Turbo write cache) på størrelse 3-12 GB avhenging av modell. Derfor merker man ikke ytelsen blir dårligere.
Hybrid-lagre
Hybrid-lagre (SSHD) er en blanding av SSD og platelager og bruker SSD cache Flash Cache Modules (FCMs) eller MLC 8 GB NAND Flash for å gi bedre ytelse i forhold til pris. En stor SSD er svært dyr, og et tradisjonelt platelager er relativt tregt, og ved å utnytte SSD-en som hurtigminne (cahce) vil alle data som leses ofte kunne hentes svært raskt.
Grensesnitt
Det vanligste grensesnittet for SSD er pr 2016 SATA (3.0). M.2, øker med sin støtte for både PCIe, SATA-express og USB 3.0, og Serial Attached SCSI (SAS) brukes bl.a. på servere. USB 3.0 og 3.1 er vanlige for eksterne SSD-er.
SSD direkte tilkoblet PCIe gir den raskeste datautvekslingen, men for vanlige brukere er forskjellen mellom SATA 3.0 og PCIe (pr 2014) ikke merkbar. SATA-express gir et rent 2 linjers PCIe-grensesnitt via en SATA-kompatibel plugg og kabel.
Salg
Det hadde i 2009 blitt solgt 11 millioner SSD-er, mens i 2011 hadde det blitt solgt 17,3 millioner SSD-er og 39 millioner i 2012.
Katholieke Volkspartij
Katholieke Volkspartij var et nederlandsk katolsk kristeligdemokratisk parti. Partiet ble grunnlagt den 22. desember 1945, men kan føre sine aner tilbake til den første katolske partidannelsen i 1904. Partiet fikk tidligere de fleste stemmene blant det katolske mindretallet. KVP fikk stemmer i de fleste sosiale lag og ble støttet av de katolske interesseorganisasjonene innen den katolske pillaren.
I 1980 gikk partiet sammen med de to protestantiske partiene Anti-Revolutionaire Partij (ARP) og Christelijk-Historische Unie (CHU) og dannet Christen-Democratisch Appèl. Bakgrunnen for at de tre partiene slo seg sammen var sviktende velgeroppslutning, samt et ønske om mer effektivt å motvirke sekulariseringstendensene i samfunnet.
Gjennom hele sin eksistens satt partiet i regjering.
Ngabö Ngawang Jigme
Ngabö Ngawang Jigme, også kjent som Ngapoi Ngawang Jigme (født 1. februar 1910 i Lhasa i Tibet, død 23. desember 2009 i Beijing) var en tibetansk-kinesisk politiker som spilte en viktig rolle da Tibet ble inkorporert i Folkerepublikken Kina.
Biografi
Ngabö Ngawang Jigme stammet fra en aristokratisk familie i Lhasa og ble sendt for studier i Storbritannia. I 1932 vendte han tilbake til Tibet og gikk inn i den tibetanske hær. I 1950 gav Dalai Lama ham oppdraget å forhandle med Kinas nye regjering og han var en av undertegnerne av Syttenpunktsoverenskomsten mellom Kina og Tibet i 1951. Han forble i Tibet etter opprøret i 1959 og fortsatte å virke i viktige posisjoner i Folkerepublikken Kinas regjering. Han var blant annet ordfører for den autonome regionen Tibet årene 1964–1968 og klarte å unngå å bli forfulgt under kulturrevolusjonen.
Han innehadde også poster i Statsrådet og Den nasjonale folkekongress.
Jigme døde den 23. desember 2009, 99 år gammel (100 etter kinesisk tellemåte).
Marlon Harewood
Marlon Anderson Harewood (født 25. august 1979 i Hampstead i London) er en engelsk fotballspiller med barbadosisk opphav som for øyeblikket spiller for Hartlepool United.
Nottingham Forest
Harewood var et resultat av Nottingham Forests ungdomssatsing, hvor han var kjent som "Alf" og gjorde sin debut i 1998. Samme året ble han utlånt til den finske klubben FC Haka i Veikkausliiga. Han fikk erfaring utenlands og bidro til å vinne både den finske serien og cupen med klubben. Etter at låneavtalen med Haka hadde gått ut ble han utleid på nytt, denne gang til Ipswich Town. Her spilte han bare 6 kamper og scoret ett mål. Da han kom tilbake til Nottingham Forest, var han en av de mest målfarlige spissene i divisjonen. Han scoret 51 mål på 124 ligakamper. Sammen med David Johnson utgjorde han en fryktet spissduo i divisjonen.
West Ham
Han kom til West Ham i november 2003 for en prislapp på £500 000. Harewood var toppscorer i West Ham i 2003/2004 med totalt 23 mål. West Ham spilte play-off i 2005, men klarte å beholde plassen. Harewood scoret 14 mål den sesongen. I november 2006 scoret han et avgjørende mål i de siste minuttene hjemme på Upton Park.
Aston Villa
Harewood signerte for Aston Villa 17. juli 2007 for £4 millioner. Harewood scoret sitt hundrende ligamål mot Blackburn Rovers, i en kamp Aston Villa vant 4-0 på Ewood Park 28. november 2007.
Harewood har uansett ikke blitt noen suksess på Villa Park og har bare startet en seriekamp for klubben etter at han kom. Siste halvdel av 08/09-sesongen ble han lånt ut til Wolverhampton. De hadde i låneavtalen en opsjon på kjøp, men valgte å ikke utnytte den etter at klubben rykket opp til Premier League. Preseason 2009 var preget av skadeavbrekk, og i september 2009 ble Marlon lånt ut til Newcastle United for tre måneder. Der hjemmedebuterte han med mål etter å ha kommet inn som innbytter i sin andre kamp for klubben. Harewood ble skadet etter oppholdet i Newcastle og ble sommeren 2010 frigitt av Aston Villa sammen med blant andre Wilfred Bouma.
Blackpool
11. august 2010 skrev han under en toårskontrakt med Blackpool etter å ha vært på prøvespill for klubben.
Florian Meyer
Florian Meyer (født 21. november 1968 i Braunschweig) er en tysk fotballdommer. Han har vært dommer i det tyske fotballforbundet (DFB) siden 1996 og FIFA-dommer siden 2002. Han har dømt én gang; borte mot  i kvalifiseringa til fotball-VM i 2006.
Wayne Bridge
Wayne Michael Bridge (født 5. august 1980 i Southampton) er en engelsk tidligere landslagsspiller i fotball. Han spilte venstreback.
Bridge skrev under på sin første profesjonelle kontrakt med Southampton FC den 16. januar 1998. Han spilte for Southampton i 6 sesonger før han ble solgt til Chelsea FC for £7 000 000 den 21. juli 2003. Han tilhørte Manchester City FC fra 2009 til 2013, før han skiftet til Reading FC, hvor han avsluttet karrieren i 2014.
Bridge debuterte på den 13. februar 2002 mot. Totalt har han spilt 36 landskamper og scoret 1 mål for England.
Porto Santo
Geografi
Landskapet på øya inkluderer jordbruksland i sør og sentrale områder og lenger sør en lang kystlinje med et par strender, skoger og gressletter i vest. I nord ligger flere steinete klipper med en lengre kystlinje, i nordøst ligger skogsområder og en fem-seks fjelltopper dekket av gress. Porto Santo har omtrent 9 km sandstrender, mens øya Madeira ikke har noen, bortsett fra en liten strand nær Calheta.
Historie
Øya ble offisielt oppdaget i 1418 av Henrik Sjøfareren, João Gonçalves Zarco og Tristão Vaz Teixeira.
Øya ble donert til Bartolomeu Perestrelo. Navnet Porto Santo (Hellig Havn) ble gitt til bukten på sørkysten som ga vern til sjøfolk under uvær. De første nybyggerne hadde harde tider på grunn av lite ferskvann og angrep fra algirske og franske sjørøvere.
Turisme
Kristoffer Columbus giftet seg og levde her en periode. Huset hans er i dag et museum.
Porto Santo har flere skoler, en latinskole, et gymnas, flere kirker, en plass (praça), et kongressenter, et museum, kjøpesenter, barer, restauranter og en golfbane.
Klima
I motsetning til Madeira, så har Porto Santo et tørt klima.
Fylkesvei 2084
Fylkesvei 2084 går mellom Smedbakken i Våler og Knappum i Åsnes.
Frem til 2019 hadde veien betegnelsen fylkesvei 451 (Hedmark).
Piedras Negras
Piedras Negras er en by og en kommune i delstaten Coahuila nord i Mexico. Byen befinner seg ved elven Río Bravo på grensen mot Eagle Pass i Texas. «Piedreas negras» betyr «sorte stener» på norsk. Navnet kommer fra kullgruvene i området.
Ungsocialisterna
Ungsocialisterna var navnet på den anarkistiske og sosialistiske organisasjonen som sto for bruddet i 1908 mellom anarkistene og det svenske sosialdemokratiske partiet. Det var blant disse ungsosialistene en fant utgiverne av avisa Brand. Ungsosialistene stod blant annet bak etableringen av SAC og Ungsocialistiska Partiet.
Historie
I kontrast til moderpartiet beveget Ungsocialisterna seg raskt i en revolusjonær retning. Det eksisterte fremdeles ingen felles forståelse internt blant sosialdemokratene om en skulle satse på en reformistisk eller revolusjonær linje. Partiledelsen begynte imidlertid tidlig å isolere ungdomsorganisasjonen etter at ett nytt forbund ble etablert i 1903, Socialdemokratiska Ungdomsförbundet. I 1905 så den nye organisasjonen seg som partiets ungdomsorganisasjon og dermed ble Ungsocialisterna helt isolert. To av organisasjonens ledende medlemmer, Carl Schröder og Hinke Bergegren ble ekskludert fra det sosialdemokratiske partiet i 1908 og dermed var bruddet et faktum. Ungsocialisterna følger sine to ekskluderte medlemmer og etablerer det nye partiet Ungsocialistiska Partiet.
Ungsocialisterna bidro til å spre de sosialdemokratiske ideene blant annet gjennom etableringen av to aviser, Brand og Lysekils-Kuriren.
Den allmenne oppfatningen er at Ungsocialisterna etablerte SAC, men selv om påstanden ikke er direkte feil er den ikke helt korrekt heller. I Brand ble de ulike sosialistiske ideologiene presentert, som syndikalisme, anarkisme, marxisme o tilsvarende. Det er vanskelig å avgjøre om organisasjonen var tilhenger av en av ideologiene, selv om den anarkistiske tanken kanskje var den sterkeste.
Etter at storstreiken i 1909 mislyktes fikk en kraft nok til å etablere en ny fagbevegelse. Avdelingen i Skåne drev fram spørsmålet og i 1910 ble Sveriges Arbetares Centralorganisation (SAC) etablert.
Smørstabbreen
Smørstabbreen er den største isbreen i Jotunheimen og ligger ved Smørstabbtindan øst for Sognefjellet. Smørstabbreen er en platåbre med tre brearmer, Bøverbrean og Leirbrean mot vest og Sandelvbrean møt nordøst.
Isbreen er lett tilgjengelig fra Krossbu ved fylkesvei 55 og fra Leirvassbu. Om sommeren er det fast føring over breen mellom disse to hyttene. DNT har i en årrekke holdt brekurs på Smørstabbrean med utgangspunkt i Krossbu.
Frognerstranda
Frognerstranda er en strandlinje sør i bydel Frogner i Oslo. Den strekker seg fra den innerste delen av Frognerkilen og Bygdøy i vest, til Hjortnes/Framnes i øst. Det inngår også som det vestligste delområdet av Fjordbyen.
Langs strandlinjen går det både gang- og sykkelveier, motorvei (Europavei 18) og togskinner. I nordenden er det utsikt mot attraktive boligområder på Skarpsno/Skillebekk, mens fjordsiden gir en solrik, sydøstvendt utsikt mot Dronningen og resten av det nordlige Bygdøy. Frognerstranda omfatter også marinaen Kongen.
Toivo Nykänen
Toivo Nykänen er en tidligere finsk kombinertløper som konkurrerte på 1920-tallet.
James Mill
James Mill (født 1773 i Logie-Pert i Angus i Skottland, død 1836) var en britisk historiker, økonom og filosof.
Mill studerte teologi ved University of Edinburgh. Han reiste i 1802 til London i England, hvor han arbeidet i blader og tidsskrifter, inntil han gav ut sitt store verk History of British India (seks bind, 1818-1819, nytt opplag i ti bind 1872). Han var da ansatt hos Det britiske ostindiske kompani. Der fikk han en høyere stilling, og hadde stor innflytelse på utviklingen av det britiske imperiet.
Som nasjonaløkonom tilhørte han samme retning som David Ricardo, og selv om Ricardos hovedarbeid utkom allerede i 1817, og Mills Elements of political economy først i 1821, så ble Mill av Jeremy Bentham betegnet som Ricardos åndelige far. Enda større betydning fikk hans verk Analysis of the phenomena of the human mind, 1829, et av den engelske assosiasjonspsykologiens klassiske verk.
Sine etiske synspunkter utviklet Mill i A fragment on Mackintosh, 1835, der han i det vesentlige inntok samme standpunkt som sin venn Bentham.
Samir
Samir er et mannsnavn med to separate opprinnelser. Det er:
Kjente personer med navnet
Personene i listen er ordnet kronologisk etter fødselsår.
Meriden (West Midlands)
Meriden er en landsby og sogn i Solihull borough i West Midlands i England. Det ligger mellom Solihull og Coventry, rundt 10 km unna Birmingham internasjonale lufthavn. Den omkringliggende landsbygda, kjent som Meriden Gap, danner et smalt grønt belte mellom de to byene. Ved folketellingen i 2001 var innbyggertallet i Meriden sogn 2 734.
Konstantinos Paparrigopoulos
Konstantinos Paparrigopoulos (gresk: Κωνσταντίνος Παπαρρηγόπουλος, Konstandínos Paparrigópoulos) (født 1815, død 14. april 1891) er regnet som grunnleggeren av moderne gresk historiografi. Han analyserte gresk historie fra antikken til sin samtid som en sammenhengende historie i sitt flere binds store verk, Historien til den greske nasjon, og er også kjent for sin forskning i bysantinsk historie i tillegg til andre felter i greske studier.
Pauline Gedge
Pauline Gedge (født 1945 i Auckland, New Zealand) er en canadisk forfatter. Hun ble født på New Zealand, men flyttet til England 6 år gammel. Åtte år senere flyttet familien til Canada, hvor hun har bodd siden. Hun har to sønner: Simon (30) og Roger (28) med sin tidligere ektemann, Bernie Ramanauskas.
De fleste av bøkene hennes er historiske romaner fra det gamle Egypt, mens Stargate er science fiction. Romanene hennes er oversatt til 18 språk. De er svært suksessfulle på det europeiske markedet, og har på verdensbasis et totalt salg på over 6 millioner bøker. Gedges mann, Bernie Ramanauskas, foretok de historiske bakgrunnsundersøkelsene for mange av romanene hennes.
Første gang hun var i Egypt var med sønnen Simon i 1984.
Den yngste sønnen hennes har begynt å skrive sin første bok og Gedge valgte å kommentere det slik: «Jeg er selvsagt glad, men det er i tidligste laget å begynne når du er 28, men det er hans valg. Han har sagt ja til at jeg får lese den når den er ferdig. »
Knappa
Knappa er en ås med flere topper sør for Sandungen i Nordmarka i Oslo kommune. Den østligste toppen er den høyeste, med 519 meter over havet. Dette er det 16. høyeste fjellet i Oslo av fjellene med primærfaktor på minst 50 meter.
Onarheim
Onarheim er ei bygd som ligger på østsiden av øya Tysnes i Vestland. Stedets postnummer er 5694. Her ligger Onarheim kirke. Stedet har også skole, Onarheim skule, som er fra 1957, og Onarheim barnehage.
Pengeetterspørsel
Pengeetterspørsel er et uttrykk som i finansteori brukes til å forklare pengenes kjøpekraft (priser/inflasjon) som følge av tilbud og etterspørsel.
Etterspørselen etter penger antas å avhenge av to forhold, inntekt og rente (også kalt "prisen på penger", siden penger kun kommer i eksistens ved utlån). Økt inntekt gir høyere etterspørsel, mens høyere rente gir lavere etterspørsel.
Tilbudet av penger (pengemengden) bestemmes av sentralbanken. Når sentralbanken kjøper obligasjoner (gjeldsbrev) utsteder den penger (økt pengemengde). Når sentralbanken selger obligasjoner kommer penger tilbake til sentralbanken og taes ut av sirkulasjon (redusert pengemengde). I tillegg har sentralbanken stor innflytelse over prisen på penger via styringsrenten.
Økt pengemengde i forhold til tilgjengelige varer og tjenester kalles inflasjon. Redusert pengemengde i forhold til tilgjengelige varer og tjenester kalles deflasjon.
Målet er at pengetilbudet skal være i balanse med pengeetterspørselen.
MGPjr 2011
Melodi Grand Prix Junior 2011, offisielt MGPjr 2011, var den tiende utgaven av MGPjr, Norsk rikskringkastings sangkonkurranse for barn mellom 8 og 15 år. Konkurransen ble arrangert i Oslo Spektrum lørdag 3. september 2011, og ti sanger deltok. Vinneren ble Sval med «Trenger deg».
__INNHOLDSFORTEGNELSE__
Sendingen
NRK fikk inn 568 melodier i den åpne konkurransen, og en jury plukket ut ti av dem til finalen i Oslo Spektrum lørdag 3. september 2011. Margrethe Røed og Alex Rosén var programledere. Blant deltakerne var det tre grupper og sju soloartister.
Først framførte de ti finalistene sangene sine, og tv-seerne stemte fire av dem til superfinalen. Der ble de fire superfinalist-sangene framført på nytt, før seerne stemte om igjen. Melodi Grand Prix-vinner Stella Mwangi underholdt i pausen før vinneren ble kåret.
Vinneren ble kåret av seernes stemmer, og det var bare mulig å stemme via SMS eller via internettsiden til MGPjr. Bare vinneren ble offentliggjort, de andre låtene forble uplasserte. Vinneren ble tolv år gamle Sval Rosenløw Eeg fra Oslo. Dette var første gang MGPjr-vinneren kom fra hovedstaden.
Resultat
Første runde Superfinalen
I superfinalen møttes de fire deltakerne som fikk mest stemmer av publikum i første runde. Bare førsteplassen ble offentliggjort.
Hendelser
NRK ga ut de norske sangene på samlealbumet Melodi Grand Prix Junior 2011. Albumet lå 14 uker på VG-lista, og nådde en andreplass som høyeste notering. Svals vinnerlåt, «Trenger deg» kom inn på singelista. Der lå den én uke, på en sjetteplass. Dette var andre gang en MGPjr-vinner tok seg inn på singellista, første gang var med The BlackSheeps' «Oro jaska beana» i 2008. I 2016 platedebuterte Sval med albumet Mellom oss og fikk gode kritikker.
Francisco Macías Nguema
Francisco Macías Nguema (født 1. januar 1924 i Ndegayong, død 29. september 1979 i Malabo) var president i Ekvatorial-Guinea fra 1968 til 1979. Han ble avsatt av sin nevø Teodoro Obiang Nguema Mbasogo, dømt til døden og henrettet.
Tidlig liv
Han stammet fra regionen Oyem i Río Muni, fastlandsterritoriet i den daværende spanske kolonien, og tilhørte flertallsbefolkningen fang. Foreldrene kom fra nabolandet Gabon, og hadde forlatt landet på grunn av koppskatten som ble praktisert der. Fra 1943 eller 1944 arbeidet han for den spanske koloniforvaltningen. Han drev en liten kaffeplantasje ved Mongomo og ble borgermester og oversetter ved den lokale distriktsdomstolen.
Etter at Ekvatorial-Guinea hadde fått et visst selvstyre, ble han i 1964 innvalgt i provinsforsamlingen i Río Muni og ble stedfortredende regjeringssjef med ansvar for offentlige arbeider, i regjeringen til Bonifacio Ondó Edu.
President
Etter at Ekvatorial-Guinea hadde vedtatt en forfatning ble han i september 1968 valgt til president i andre valgomgang. Han hadde størst støtte hos fastlandsbefolkningen, mens hans motstander og regjeringssjef til da, Bonifacio Ondó Edu, fikk de fleste stemmene på øyene. Til sammen fikk Macías Nguema 68,130 stemmer, mens Ondó Edu fikk 41,252. Ved parlamentsvalget, som også fant sted i september 1968, fikk hans parti IPGE 8 av 35 mandater.
Den 12. oktober 1968 deltok han på seremonien i Madrid, der de spanske myndighetene gav Ekvatorial-Guinea uavhengighet. Forholdet til den tidligere kolonimakten kjølnet raskt, etter at han hadde utvist mange spanjoler og i det minste retorisk slått inn på en marxistisk kurs. I 1970 innførte han en ettpartistat, der alle de eksisterende partiene ble tvangssammenslått til Partido Unico Nacional de los Trabajadores. Den 14. juli 1972 erklærte han seg som president på livstid. Han innførte en ny forfatning som erklærte landet som folkerepublikk i 1973. Den nye forfatningen fikk offisielt støtte fra 99 % i en folkeavstemning 29. juli samme år. Selv om han allerede var president på livstid, lot han seg bekrefte som president i oktober 1973 med nesten 100 % av stemmene.
Macías Nguema utnevnte medlemmer av sin egen familieklan til alle viktige posisjoner i forsvaret og næringslivet, og drev en systematisk utplyndring av det fattige landet. Han styrte i begynnelsen selv Forsvarsdepartementet. Ettersom Ekvatorial-Guinea i realiteten var bankerott, forpliktet han gjennom en lov alle innbyggere til tvangsarbeid, også for å erstatte ca. 60,000 fordrevne plantasjearbeidere fra Nigeria.
Utenrikspolitisk orienterte han seg mot Sovjetunionen, og kunne stole på sovjetisk støtte i strategiske spørsmål. På midten av 1970-årene var det også rundt 500 cubanske militærrådgivere i Ekvatorial-Guinea.
Under sitt styre innførte han en politistat som gjorde seg skyldig i omfattende brudd på menneskerettighetene. Mer enn en tredjedel av befolkningen – til sammen ca. 100,000 – flyktet til nabolandene. Et ukjent antall mennesker ble sperret inne i leirer, og mellom 10,000 og 50,000 skal ha omkommet. I de siste årene Macías Nguema regjerte ble også alle kirker stengt og landet erklært som en ateistisk stat. Det ble også praktisert en ekstrem personkult. Til tross for sin tittel el Gran Maestro de Educación Popular, Ciencia y Cultura Tradicional ble alle skoler i landet stengt under Macías Nguemas regjeringstid.
Ved siden av Jean-Bédel Bokassa og Idi Amin blir Macías Nguema regnet som en av de grusomste diktatorene i nyere afrikansk historie. På grunn av sin kamp mot intellektuelle blir han også sammenlignet med Pol Pot.
Avsatt, dødsdømt og henrettet
Den 3. august 1979 ble han avsatt av sin nevø Teodoro Obiang Nguema Mbasogo, som da var øverstkommanderende for hæren. Han forsøkte å flykte, men ble tatt til fange. I en kortvarig prosess ble han funnet skyldig i folkemord, brudd på menneskerettighetene, tyveri av offentlig eiendom og forræderi, og 29. september 1979 henrettet sammen med noen av sine håndgangne menn. Henrettelsen ble fullbyrdet av soldater fra Marokko, ettersom de lokale soldatene var redde for Macías Nguemas «magiske krefter». Under rettssaken holdt han en tale der han beskrev alt det gode han mente han hadde utrettet for Ekvatorial-Guinea.
Hans nevø og etterfølger som president lovet straks omfattende reformer, men har siden ledet et styre som vel er mildere enn onkelens, men likevel er ansvarlig for grove menneskerettighetsbrudd.
Storhaugen (Oslo)
Storhaugen er en ås øst for Hakkloa i Nordmarka i Oslo kommune. Den har en høyde på 520 meter over havet.
Hamad ibn Khalifa Al Thani
Aš-Šayḫ Ḥamad ibn Ḫalīfa Āl Ṯānī (arabisk: الشيخ حمد بن خليفة ال ثاني‎; født 1. januar 1952, Doha, Qatar) var tidligere Staten Qatars sjuende emir fra 1995 til 2013.
Šayḫ Ḥamad ble utnevnt til tronfølger en gang mellom 1977 og 1995, og samtidig også til forsvarsminister. På begynnelsen av 1980-tallet ledet han det øverste planleggingsrådet, som har styringen over Qatars grunnleggende økonomiske og sosiale politikk. Siden 1992 hadde Ḥamad en stadig større rolle i den daglige styringen av landet, inkludert utviklingen av Qatars olje- og naturgassressurser, og som emir har han jobbet for å modernisere landet. 27. juli 1995 styrtet han faren Khalifa ibn Hamad Al Thani, som da befant seg i Sveits, i et blodløst palasskupp og overtok stillingen som emir, og 20. juni 2000 ble han kronet.
Karl Olsen
Karl Olsen (født 27. desember 1910 i Farsund, død 21. februar 1999 i Bærum) var en norsk embetsmann som var vegdirektør 1962–1980.
Han ble født i Farsund, var utdannet siv.ing. fra Norges tekniske høgskole. Fra 1962 til 1980 var han vegdirektør, dvs. sjef for Statens vegvesen. Før dette jobbet han i administrasjonen i Bærum kommune. Fra 1952 til 1956 var han president i Den Norske Ingeniørforening, som i dag heter Tekna.
Svenska Arbetsgivareföreningen
Svenska Arbetsgivareföreningen (SAF) var en svensk arbeidsgiverorganisasjon som ble etablert i 1902. I 2001 gikk SAF sammen med Sveriges Industriförbund og etablerte den nye organisasjonen Svenskt Näringsliv.
Karl Olsen
I 1972 ble han utnevnt til kommandør av St. Olavs Orden. Blant flere andre æresbevisninger var han også storridder av Den islandske falkeorden, og æresmedlem av Norske Sivilingeniørers Forening og av Nordisk Vegteknisk Forening.
Litteratur
Røed, Ane Cecilie: «Karl Olsen. En markant og utadrettet vegdirektør.» I Årbok for Norsk vegmuseum 2021. ISBN 978-82-91130-52-1.
Sven Åström
Sven Åström er en tidligere svensk langrennsløper.
Christian Loos
Christian Loos (født, død ) var en norsk gitarist. Han spilte i de to norske pionerbandene innenfor sjangeren funeral doom, Funeral og Fallen.
Christian Loos var en av de fire første medlemmene i Funeral. Der var han gitarist helt fram til sin død. Hans yrke var gullsmed.
Død
Christian Loos begikk selvmord. Anders Eek, som nå var den eneste fortsatt aktive av bandets grunnleggere uttalte følgende om Christian Loos selvmord:
Storstrejken 1909
Storstrejken (eller Storstrejken 1909) var en arbeidskonflikt i Sverige som pågikk mellom 4. august og 4. september 1909. Dette var den første store konflikten mellom den svenske arbeidsgiverforeningen SAF og LO.
Behningiidae
Behningiidae er en familiegruppe av døgnfluene. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge.
Storstrejken 1909
Lavkonjungturen ble hard for mange mindre bedrifter og SAF ønsket lønnsnedgang. For å presse gjennom kravet ble det gjennomført lockout for 80 000 ansatte innenfor tekstil, sagbruk, og papirindustrien. LO svarte med streik på alle områder, som omfattet 300 000 ansatte over hele landet. Arbeidsgiverne antas å ha tapt 25 millioner svenske kroner på streiken.
Streikekassene var på dette tidspunktet små og fagforbundet var etter en måned tvunget til å avbryte streiken. Dette igjen førte til masseflukt blant medlemmene, halvparten forsvant i løpet av kort tid. Noen fant veien til det nyetablerte SAC.
Behningiidae
Utseende
Nymfene har et ganske uvanlig utseende. Hodet er stort og bredt, med ganske små, runde fasettøyne og temmelig kraftige antenner. Mandiblene mangler tenner, dette skiller dem fra andre Ephemeroidea. Thorax er kort og bred. Frambeina er korte og spinkle, mellom- og bakbeina er omdannet for å verne om trakégjellene, som sitter på undersiden av bakkroppen. Vingeknoppene er korte og trekantede. Bakkroppen er kjegleformet, med hårdusker på sidene. De voksne insektene utmerker seg blant annet ved at beina er uvanlig tynne og svake.
Levevis
Nymfene lever på sandbunn i elver. De er rovdyr som graver i sanden.
Tojolabal
Tojolabal (tojolab'al) eller toholabal er et mayisk språk som snakkes av rundt 20 000 mennesker i Las Margaritas i den meksikanske delstaten Chiapas. Det er nært beslekta med chuj.
Tuntex Sky Tower
Tuntex Sky Tower er en skyskraper i Kaohsiung som ligger i Taiwan.
Den er 378 meter og har 85 etasjer. Heisen går 10 meter pr. sekund.
Se også
Liste over skyskrapere
Esko Järvinen
Kauko Esko Järvinen (født 15. desember 1907 i Lahtis, død 7. mars 1976 i Helsingfors) var en finsk kombinertløper og skihopper som konkurrerte på 1920-tallet.
OL
Han deltok også på det finske laget som ble nummer 2 i militært patruljeløp, som var demonstrasjonsgren.
Fylkesvei 416 (Hedmark)
Fylkesvei 416 i Hedmark gikk mellom Namnå og Østre i Grue. Veiens lengde var 2,2 km.
2019 ble veien erstattet av fylkesvei 2054 og en delstrekning av fylkesvei 2056.
Fvonk
Fvonk er en roman av Erlend Loe. Den ble lansert på forlaget Cappelen Damm 26. oktober 2011.
Innhold
Ut ifra utsagn fra Loe selv, samt et utdrag fra boken som er offentliggjort på Bokklubben sine hjemmesider , fremgår det at Fvonk er navnet på hovedpersonen i boken. Videre kan vi forstå at Fvonk, som har problemer med å takle myndigheter og øvrigheter, får en hybelboer som heter Jens og i tillegg er statsminister.
Fvonk har jobbet i Norges Gang- og Mosjonsforbund.
Publisering
Fvonk er utgitt i både bok- og lydbokutgave. Det er forfatteren selv som leser lydboken.
Mocho
Mocho (mocho') er et mayisk språk som snakkes i Tuzantán og Mototzintla i den meksikanske delstaten Chiapas. Språket er nesten utdødd og har under 150 brukere.
Hans Jørgen Andersen
Hans Jørgen Andersen (født 8. juli 1971) er en tidligere fotballspiller som har spilt for Gevir Bodø, Grand Bodø, Reipå, Bodø/Glimt, FK Lofoten og Aalesund FK.
Etter å ha spilt spiss i FK Lofoten i en årrekke gikk Hans Jørgen Andersen til Aalesund FK i 2001. Etter 2002-sesongen gikk Hans Jørgen Andersen til Bodø/Glimt hvor han var med å vinne sølv i Tippeligaen og cupen i 2003-sesongen.
Andersen slet veldig med slitasjeskader i 2003-sesongen og måtte legge opp.
Andersen gjorde comeback for Lofoten 13. september 2014. Det var fordi klubben trengte hjelp siden de holdt på å rykke ned, han gjorde comeback sammen med Roy Ekrem. I den andre kampen ofret Andersen alt i en duell, det endte med at han brakk benet. Idag (2021) er Hans Jørgen trener for junior laget til Meløy FK